b'\n_START_ARTICLE_\nClever! Edisi Malaysia\n_START_PARAGRAPH_\nClever! Edisi Malaysia merupakan sebuah rancangan televisyen siaran Astro TVIQ dan Astro Ceria yang dikendalikan oleh Aznil Nawawi dan Rafidah Abdullah. Rancangan tersebut merupakan rancangan berbentuk pertandingan yang berformatkan pendidikan Sains, hiburan dan komedi._NEWLINE_Rancangan ini diadaptasi dari sebuah rancangan tv dari Jerman, clever! \xe2\x80\x93 Die Show, die Wissen schafft yang dinobatkan sebagai \xe2\x80\x98Program Terbaik\xe2\x80\x99 di Anugerah Televisyen Jerman 2005. Clever! adalah rancangan yang menggabungkan konsep \xe2\x80\x9cgameshow\xe2\x80\x9d dengan sains._NEWLINE_Di dalam rancangan ini, dua kumpulan yang melibatkan artis dan pelajar sekolah akan beradu minda untuk menjawab beberapa soalan berkaitan sains, jawapan mereka seterusnya akan dinilai oleh seorang saintis melalui eksperimen di hadapan para penonton untuk mendedahkan jawapan sebenar, kumpulan yang menjawab soalan dengan tepat akan mendapatkan mata.'